laion/Wikipedia-Exotic huggingface dataset:
Thomas Nast

Thomas Nast (27. september 1840 Landau – 7. detsember 1902 Guayaquil) oli Saksamaal sündinud Ameerika Ühendriikide šaržikunstnik ja ajakirjanduskarikaturist, keda peetakse vahel "Ameerika karikatuuri isaks". Nast sündis Saksamaal, kuid immigreerus 1846. aastal New Yorki, kus asus 1855. aastal vaese üliõpilasena tööle ajakirja Leslie's illustrated juurde. Aastatel 1859–1860 ja 1862–1886 töötas ta ajakirjale Harper's Weekly. Tema tähelepanuväärseimateks töödeks peetakse tänapäevase jõuluvana kujutis t(mis põhines pühal Nikolausel ja saksa Weihnachtsmann'il) ja Vabariikliku Partei logol olev elevanti. Vastupidi levinud kuulujuttudele ei loonud ta Onu Sami (USA valitsuse personifikatsioon), Columbiat (USA väärtuste naiselik kujutist) ega Demokraatliku Partei logol olevat eeslit, kuid kujutas neid sümboleid tihti oma teostes ning tänu temale said need tuntust juurde. "The Historic Elephant and Donkey; It Was Thomas Nast "Father of the American Cartoon," Who Brought Them Into Politics" (PDF). The New York Times. 2. august 1908. Lk SM9. Vaadatud 20. september 2017. "Thomas Nast: National History Day 2008-2009". web.archive.org. 21. oktoober 2013. Originaali arhiivikoopia seisuga 21. oktoober 2013. Vaadatud 22. mail 2023.{{netiviide}}: CS1 hooldus: robot: algse URL-i olek teadmata (link) Boime, Albert. "Thomas Nast and French Art," American Art Journal (1972) 4#1 pp. 43–65 in JSTOR Dewey, Donald (2007). The Art of Ill Will: The Story of American Political Cartoons. NYU Press. ISBN 0814719856 Halloran, Fiona Deans (2012). Thomas Nast: The Father of Modern Political Cartoons. Chapel Hill, NC: The University of North Carolina Press. ISBN 9780807835876. Scholarly biography Nast, T., & St. Hill, T. N. (1974). Thomas Nast: Cartoons and Illustrations. New York: Dover Publications. ISBN 0-486-23067-8 Paine Albert Bigelow (1904). Th. Nast: His Period And His Pictures. New York: The MacMillan Company. Vaadatud 10. juuli 2009. ISBN 0-87861-079-0 Orr, Brooke Speer. "Crusading Cartoonist: Thomas Nast, Reviews in American History (2014) 42#2 pp 292–95; review of Halloran (2012) Thomas Nast collection at Princeton University Library; 600 of Nast's original drawings and published wood engravings Billy Ireland Cartoon Library & Museum at Ohio State U. Elections 1860-1912 as covered by Harper's Weekly; news, editorials, cartoons (many by Nast) Nast cartoons from Ohio State University More work by Thomas Nast Nast cartoons focused on Chinese Exclusion. "Illustrating Chinese Exclusion" Thomas Nast Civil War Pictures Thomas Nast Caricatures of the Civil War, Reconstruction, Santa Claus, Napoleon, Catholicism, Boss Tweed, Tammany Hall and more. The Thomas Nast Collection--Morristown & Morris Township Public Library, NJ Thomas Nast on History Buff. "Emancipation," a work by Thomas Nast from 1865 via the World Digital Library Thomas Nast takes down Tammany: A cartoonist's crusade against a political boss from the Museum of the City of New York Collections blog The Ohio State University Billy Ireland Cartoon Library & Museum: Thomas Nast
Kuunar "Kolumbus"

"Kuunar "Kolumbus"" (ukraina keeles "Шхуна "Колумб"") on Mõkola Trublajini seiklusromaan, mille tegevus toimub 1930. aastatel Ukrainas Musta mere rannikul. "Kuunar "kolumbus"" ilmus eesti keeles 1956. aastal sarja "Seiklusjutte maalt ja merelt" 8. raamatuna. Raamatu tiraaž oli 30 000 eksemplari. Helisalvestisena ilmus teos CD–l Pimedate Infoühingu Helikiri poolt välja antuna 2016. aastal. Romaani kirjutas Mõkola Trublajini 1939. aastal ja see avaldati 1940. aastal. Tõlge on tehtud Moskvas 1951. aastal kirjastuse Государственное издательство детской литературы poolt välja antud venekeelse tõlke alusel. Dovženko-nimelises filmistuudios loodi romaani "Kuunar "Kolumbus"" ainetel mängufilm "Junga kuunarilt "Kolumbus"" (Юнга со шхуны "Колумб"), mis linastus 1963. aastal. Romaani tegevus toimub peamiselt Ukraina ranniku edelaosas paiknevas linnas, lähedal asuva saare kalurikülas ning merel. Peategelane on 17-aastane junga Marko Zavirjuhha kalapüügikuunarilt "Kolumbus". Tema kaaslasteks romaanis kirjeldatud sündmustes on neiud - Zorja Nahhodka, kes elab külas kasuisa juures ja Ljuuda Ananjev, kes on professor Andrei Ananjevi tütar. Professor uurib saarel paiknevate luidete liiva, milles leidub torianiiti. See haruldane mineraal sisaldab tooriumi, uraani ja raadiumi. Uuringute eesmärgiks on leida teoreetiline lahendus torianiidist väärtusliku gaasi - heeliumi saamiseks tööstuslikul teel. Piirkonnas tegutseb mereväe miinitraaler "Tormilind", mille meeskonnal on head suhted saare elanikega. Nõukogude Liidule vaenuliku riigi luure on teadlik professori uuringutest ja selle eesmärkidest. Otsustatakse saata saarele diversant, kes varastaks professori teoreetilised lahendused ning võimalusel ka kõrvaldaks ta. Kalurikülasse saabubki mees nimega Antš, kes tutvustab end fotokorrepondendina ühe ajakirja toimetusest. Ta peatub Zorja kasuisa juures, kelle värbab abiliseks. Antšil ebaõnnestub professori mürgitamine, kuid ta suudab varastada tema portfelli dokumentidega. Ta korraldab seejärel kuunari "Kolumbus" õhkimise, kui seal viibib külalisena professor ning põgeneb ise süstaga avamerel kurseerivale aurikule "Kaiman", mis teda ootab. Hiljem selgub, et professor jäi siiski ellu ja varastatud dokumendid on vähetähtsad. Luureteenistus otsustab nüüd saata Antši koos allveelaevaga piirkonda uuele eriülesandele varem seatud eesmärkide saavutamiseks. Järgneb seiklusrohke sündmustik, mille käigus omab suurt tähtsust miinilaeva "Tormilind" tegevus. Черток С. Юнга со шхуны «Колумб» // Советский экран. — 1963. Kuunar "Kolumbus", esikaane illustratsioon Sarja väljaannete ülevaade Raamatublogi: Kuunar "Kolumbus"
Martin Riimaste

Martin Riimaste (Riiman) (3. aprill 1879 Kabala, Viljandimaa – 1963) oli eesti posti- ja omavalitsustegelane. Martin Riiman lõpetas Eesti Aleksandri linnakooli ja oli alates 1902 postiametnik: 1903–1915 Haapsalus, 1916–1918 Rakveres ja Riias (1915. aastal määrati postkontori ülema abiks Rakverre ja 1916. aastal Riiga 8-da postkontori juhatajaks) ning alates 1918 Haapsalus, Haapsalu postkontori ülemana. M. Riimaste oli ka Haapsalu linnavolikogu juhataja, abijuhataja ja liige ning oli Haapsalus tegev paljude organisatsioonide juhatuses ja nõukogus. 1938 – Valgetähe V klassi teenetemärk Haapsalu postkontori ülem M. Riimaste 60-aastane., Uus Eesti, nr. 92, 2 aprill 1939 Teenetemärkide kavalerid, 24.02.1938, Teene kirjeldus: Haapsalu ptt kontori ülem
Uskmatu

Uskmatu e. ilmalik ("truudusetu") on mõnes religioonis kasutatav mõiste nende kohta, keda süüdistatakse uskmatuses oma religiooni kesksetesse tõekspidamistesse, mõne teise religiooni esindajate või uskmatute vastu. Uskmatu on kristlik kiriklik termin, mille ümber kirik töötas välja teoloogilise kogumi, mis tegeleb truudusetuse kontseptsiooniga, mis teeb selge eristuse nende vahel, kes ristiti ja järgisid kiriku õpetusi, võrreldes nendega, kes on väljaspool usku. Kristlased kasutasid mõistet truudusetus, et kirjeldada neid, keda peetakse kristluse vaenlasteks. Kristlased kasutasid ajalooliselt mõistet uskmatu nimetades nii inimesi, kes olid aktiivselt kristluse vastu. Uskumus Usund Ateism Ebausk Ilmalikustamine Ilmalik muusika Ilmalik humanism "infidel". The Oxford Pocket Dictionary of Current English. Oxford University Press. 2009. a person who does not believe in religion or who adheres to a religion other than one's own.
Mart Kallas

Mart Kallas (sündinud 1. veebruaril 1963 Rakveres) on Eesti poliitik, kes kuulub Eesti Konservatiivsesse Rahvaerakonda. Ta on Tallinna linnavolikogu EKRE fraktsiooni esimees. 1970–1981 Rakvere I Keskkool 1981–1982 Tallinna Tehnikakool nr 15 (kelner, baarmen) Valdab vene, soome, rootsi, inglise ja saksa keelt. Nõukogude perioodil töötanud kelner-baarmenina Tallinnas Olümpia hotelli restoranis, Võsul rannarestoranis Neptun jm. Alates perestroikast tegelenud väikeettevõtlusega. 23. jaanuarist 2004 kuni 7. juunini 2013 oli ta erakonna Res Publica, hilisema IRL-i liige. 27. aprillil 2016 astus ta Eesti Konservatiivsesse Erakonda. Kallas on EKRE Lääne-Tallinna ringkonna esimees, EKRE Mustamäe osakonna esimees, EKRE Volikogu aseesimees ning EKRE Majandustoimkonna juhataja. 2017. aasta kohalike omavalitsuste valimistel sai Kallas Mustamäe valimisringkonnas 70 häält ja pääses 2018. aastal Martin Helme asendusliikmena Tallinna Volikokku. Pärast seda on Kallas olnud Tallinna Volikogu linnamajandus ja revisjoni komisjoni liige. 2019. aastal pärast Urmas Reitelmanni siirdumist Riigikokku valiti Kallas Tallinna Volikogu EKRE fraktsiooni esimeheks. Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 42 häält ning ei osutunud valituks. Kallas on abielus 1985. aastast, tal on kaks tütart. https://www.err.ee/993482/kolvart-mul-on-piinlik-peterburi-tee-parast-aga-raha-remondiks-ei-ole https://www.err.ee/1193575/tallinn-kulutab-investeeringutele-jargmise-nelja-aastaga-pea-600-miljonit https://www.err.ee/997231/pere-kolmas-laps-ei-pruugigi-olla-sober-tallinn-laiendab-perepileti-oigusi-paljulapselistele https://rus.err.ee/1608215536/ekre-kylvartu-pochemu-tallinn-ne-perehodit-na-vodorodnye-avtobusy-po-primeru-rigi https://rus.err.ee/1608143434/kersti-kraht-v-revizionnoj-komissii-tallinnskogo-gorsobranija-zamenil-mart-kallas https://rus.err.ee/1214734/v-jetom-godu-ni-odnogo-zasedanija-tallinnskogo-gorsobranija-ne-propustili-tolko-4-deputata https://rus.err.ee/1082718/mart-kallas-ob-incidente-v-shkole-tondiraba-k-sozhaleniju-takie-sluchai-budut-prodolzhatsja https://rus.err.ee/947889/deputat-ot-ekre-prosit-tallinn-dat-deneg-hokkejnomu-klubu-viking-iz-lasnamjaje https://www.delfi.ee/artikkel/120091742/video-ekre-poliitik-mart-kallas-soitis-ratturile-autoga-otsa-kavatsus-ei-olnud-talle-haiget-teha-vaid-torjuda
Scanno

Scanno on linn Itaalias Abruzzo maakonnas L'Aquila provintsis. Linn asub Lago di Scanno järve ääres. Santa Maria della Valle kirik Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it
August Anmann

August Anmann (eesnimi ka Agu, perekonnanimi ka Anman; 1921 Tartu – 9. jaanuar 1943) oli eesti poksija. Ta sai Eesti meistrivõistlustel poksis 1939. aastal sulgkaalus (kuni 126 naela ehk 57,2 kg) 3. koha. Ta sai 2. Eesti mängude poksivõistlusel 1939. aastal kergekaalus (kuni 135 naela ehk 61,2 kg) 3. koha. Ta osales Eesti ja Läti maavõistlusel 1939. aastal kukk-kaalus (kuni 119 naela ehk 54 kg), kuid kaotas oma kohtumise. Ta oli Teises maailmasõjas mobiliseeritud Punaarmee eesti üksustesse ja langes 9. jaanuaril 1943 Velikije Luki operatsiooni ajal. Tema vend oli poksija Mihkel Anmann. "Maadlejad Saksa, poksijad Lätti. Raskejõustikuliit kinnitas rahvusmeeskonnad ja maavõistluste tähtpäevad. Esmakordselt rahvusmeeskonnas Veisman ja A. Anman. Poksijad saadetakse ka Norrasse". Päevaleht nr 10, 10. jaanuar 1939. Lk 6 August Anmanni sporditulemused OBD Memoriali andmekogu. Vene keeles
Aarne Sihvo

Aarne Sihvo (22. november 1889 Virolahti – 12. juuni 1963 Helsingi) oli Soome sõjaväelane ja poliitik. Ta oli aastatel 1926–1933 ja 1946–1953 Soome Kaitseväe juht. Ta sündis aastal 1889 Virolahtis. Ta lõpetas aastal 1910 Käkisalmi ühiskooli. Aastatel 1910–1915 õppis ta Helsingi Ülikooli filosoofiateaduskonna füüsika-matemaatika osakonnas ja arstiteaduskonnas. Ta tegutses jäägriliikumise heaks sügisest 1914, levitades muu hulgas Karjalas jäägriliikumise lendlehti. Ta oli ka üks esimesi, kes pääses Põhja-Saksamaale sõjalisele väljaõppele. 2. märtsil 1915 paigutati ta 27. jäägripataljoni 1. kompaniisse. Novembris 1915 saadeti ta Soome üliõpilasringkondadesse ja Karjala rannikule jäägreid värbama. Teist korda saadeti ta Soome jäägreid värbama mais 1916. Ta sõdis Esimeses maailmasõjas Saksamaa poolel idarindel Misa jõe ääres (Lätis).
Michael Frey

Michael Frey (sündinud 19. juulil 1994 Münsingenis) on Šveitsi jalgpallur, kes mängib ründajana Inglismaa esiliigaklubis Queens Park Rangers. Hooajal 2011–12 debüteeris ta Šveitsi kõrgliigas BSC Young Boysi meeskonnas. Seejärel mängis Frey Prantsusmaa kõrgliigaklubis Lille, Šveitsi kõrgliigaklubides FC Luzern ja FC Zürich, Türgi kõrgliigaklubis Fenerbahçe, Saksamaa esiliigaklubis 1. FC Nürnberg ning Belgia kõrgliigaklubis Waasland-Beveren. 2018. aastal võitis ta Zürichiga Šveitsi karikafinaali, kui Young Boys alistati tulemusega 2:1; Frey lõi ühe kahest Zürichi väravast. 2021. aasta juulis ta kolmeaastase lepingu Belgia kõrgliigaklubiga Royal Antwerp. 8. augustil 2021 lõi ta 5:2 võidumängus Standard Liège üle Royal Antwerpi kõik viis väravat. Hooajal 2021/22 lõi Frey Belgia kõrgliigas kokku 24 väravat, millega oli liigas paremuselt teine väravalööja. 2023. aasta jaanuaris läks ta laenule Saksamaa kõrgliigaklubisse Schalke 04, kuid ei löönud seal 15 mänguga ühtegi väravat. 2024. aasta ta jaanuaris sõlmis ta lepingu Aastatel 2009–2016 mängis Frey Šveitsi noortekoondistes. https://www.transfermarkt.com/michael-frey/profil/spieler/147043 (vaadatud 13.8.2021) "Striker Michael Frey joins QPR". QPR FC (inglise). Vaadatud 28. jaanuaril 2024. "QPR sign Swiss striker Frey from Royal Antwerp" – cit. via www.bbc.co.uk.
Apofaatiline teoloogia

Apofaatiline teoloogia ehk negatiivne või eitav teoloogia on mõtteviis teoloogias ja lähenemisviis religioosses praktikas, mille puhul mõistetakse jumalat või jumalikkkust läbi eituse. Apofaatilise teoloogia kohaselt saab jumalat või mistahes pühadust kirjeldada, tunda ja mõista üksnes seeläbi, mida ta ei ole, millised omadused tal puuduvad, missuguseid tunnuseid tal ei ole. Hesühhasm Derrida and Negative Theology, ed H. G Coward, SUNY 1992. ISBN 0-7914-0964-3
Trakų Vokė

Trakų Vokė (poola keeles Waka või Waka Trocka) on Vilniuse linnaosa, mis asub linna edelaosas Paneriai valla territooriumil. Gureliai piirneb idas Liudvinavasega, põhjas Gureliaiga, kagus Kazbėjaiga, loodes Vaidegiaiga ja läänes Dobrovolega. Linnaossa jääb Vokė raudteepeatus. Asulale on nime andnud Vokė jõgi. Tegemist ün ühega kuuest sellelaadilisest paigast - teised on Baltoji Vokė, Juodoji Vokė, Kauno Vokė, Mūrinė Vokė ja Metropolinė Vokė. Trakų Vokė nimi tuleneb ka sellest, et külast läks läbi Vilniuse ja Trakai vaheline tee. Kohaliku legendi kohaselt elanud jõe kallastel kord kuus haldjatest õekest Vokėd. Need teinud palju pahandust, võrgutanud mehi ja vedanud neid metsa. Nende õekeste kuus elupaika hakanud siis hiljem nende mälestuseks Vokė lõppu kandma. Linnaosa kohal asus varem samanimeline küla. Vokė nime kasutati esimest korda aastal 1375, mil sealkandis toimus lahing Trakai ümbruskonda rüüstanud ristisõdijate ja Kęstutise ning Algirdase vägede vahel. XIV sajandil asustas Vytautas sinna piirkonda tatarlasi. Aastal 1415 kuulus küla Senieji Trakai benediktlaste kloostrile. Aastal 1832 läksid sealsed maad riigi omandisse ja sealse karjamõisa omandas Liudvik Dambrovski, kes pani ka aluse Trakų Vokė mõisale. Mõisakompleksi rajasid siiski hiljem Tyszkiewiczid. Nõukogude perioodil asus külas Leedu põllumajandusinstituudi Vokė filiaal. Küla oli kohaliku eksperimentaalmajandi keskasulaks. Selle alad liideti Vilniusega aastal 1996. Muinsuskaitse all on Vokė jõe raudteesild ja Trakų Vokė mõisakompleks. Vilnijos vartai Trakų Vokė. Visuotinė lietuvių enciklopedija, T. XXIV (Tolj–Veni). – Vilnius: Mokslo ir enciklopedijų leidybos institutas, 2015 "Leedu kultuurimälestiste register". Vaadatud 13. augustil 2021.
Konodondid

Konodondid (Conodonta, ka Conodontophora) on väljasurnud klass selgroogseid. Esmalt nimetati konodontideks seda rühma iseloomustavaid hambalaadseid kivistisi, järgnevalt sai terve klass selle järgi nime. Konodontide esmakirjeldajaks oli Christian Heinrich Pander (1856). Konodondid elasid kambriumist hilise triiaseni.
IWI Tavor

"Tavor" suunab siia. Muude tähenduste kohta vaata artiklit Tavor (täpsustus). IWI Tavor TAR-21 on Iisraeli bullpup-ründevintpüss. Relv kasutab padrunit 5.56×45 mm NATO ning on valikulise tulerežiimiga: sellel on nii poolautomaatne kui automaatne tulerežiim. Tavori konstrueeris ning seda toodab Israel Weapon Industries (IWI). Toodetakse kahte varianti: TAR-21 ja CTAR-21. Tavor on konstrueeritud n-ö pika kolviga süsteemina (nagu M1 Garand ja AK-47), et tagada võimalikult hea töökindlus, vastupidavus ning konstruktsiooni ja hooldamise lihtsus. Seda on eriti tarvis rasketes tingimustes, näiteks lahinguväljal. 2009. aastal otsustas Iisraeli kaitsevägi vahetada vanad automaadid M16 ja M4 2018. aastaks välja relvaga Tavor X95 (ka Micro Tavor või MTAR). Esimesed X95 automaadid jõudsid jalaväeüksustesse 2013. aastal. Tavori relvaperekonda kuulub lisaks TAR-21, CTAR-21 ja X95 ka Tavor 7.  Ameerika Ühendriigid  Angola  Aserbaidžaan  Brasiilia  Elevandiluurannik  Etioopia  Filipiinid  Gruusia  Guatemala  Honduras  Iisrael  India  Indoneesia  Kamerun  Keenia  Küpros  Maroko  Mehhiko  Mongoolia  Nigeeria  Peruu  Portugal  Põhja-Makedoonia  Rwanda  Sambia  Senegal  Tai  Tšaad  Tšiili  Türgi  Ukraina  Vietnam IWI Tavor X95 IWI Tavor 7 IWI Tavor TS12 "Archived copy". Originaali arhiivikoopia seisuga 4. mai 2017. Vaadatud 17. jaanuar 2018.{{cite web}}: CS1 hooldus: arhiivikoopia kasutusel pealkirjana (link) Modern Firearms – TAR-21 assault rifle. World.guns.ru. Retrieved on 2010-08-31. "Archived copy". Originaali arhiivikoopia seisuga 22. detsember 2017. Vaadatud 19. detsember 2017.{{cite web}}: CS1 hooldus: arhiivikoopia kasutusel pealkirjana (link) Decidedly Different: The IWI Tavor. American Rifleman. Originaali arhiivikoopia seisuga 25. oktoober 2014. Vaadatud 10. juuli 2015. Israel Weapon Industries (I.W.I.): TAVOR TAR-21 5.56 mm (TAVOR TAR FLATTOP) Israel Weapon Industries (I.W.I.): Micro TAVOR MTAR-21 5.56 mm / 9×19 mm IWI Tavor Bullpup Rifle YouTube'is Water tests of the Micro Tavor YouTube'is Tavor Israeli Weapons: The TAR-21 Tavor bullpup assault rifle Modern Firearms Decidedly Different: The IWI TAVOR, American Rifleman, National Rifle Association, USA
Lanciano

Lanciano on linn Itaalias Abruzzo maakonnas Chieti provintsis. Santa Maria Maggiore kirik (portaal 14. sajandist) Lanciano toomkirik paikneb roomaaegse silla varemetel. Kiriku kellatorn on pärit 17. sajandist. Sant'Agostino kirik (14. sajand) San Biagi kirik (ehitamist alustati 1059) DiPI Online - Dizionario di Pronuncia Italiana vaadatud 28.01.2020. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Lanciano valla koduleht (itaalia keeles)
Curtis Davies

Curtis Eugene Davies (sündinud 15. märtsil 1985 Leytonstone'is) on Inglismaa jalgpallur, kes mängib kaitsjana Inglismaa esiliiga klubis Derby County. Ta alustas klubikarjääri Luton Townis, millega liitus 2001. aastal. Hooajal 2003–04 debüteeris ta klubi põhimeeskonnas Inglismaa tugevuselt kolmandas liigas. Hooajal 2004–05 võitis ta Luton Towniga League One'i ning Davies valiti Luton Towni hooaja parimaks noormängijaks ja liiga sümboolsesse koosseisu. 2005. aastal liitus ta Inglismaa kõrgliiga klubiga West Bromwich Albion. 2007. aasta augustis läks ta laenule Aston Villasse, kellega sõlmis 2008. aasta juulis nelja-aastase lepingu. Hooaja 2010–11 esimeses pooles oli ta laenul Inglismaa esiliiga klubis Leicester City. Aastatel 2011–2013 mängis Davies Birmingham Citys ja 2013–2017 Hull Citys. 2013. aastal valiti Davies Birmingham City ja 2014. aastal Hull City aasta mängijaks. Hooaegadel 2006–07 ja 2011–12 valiti ta Inglismaa esiliiga sümboolsesse koosseisu. 2017. aasta juunis sõlmis ta lepingu Derby Countyga. Aastatel 2006–2007 mängis Davies kolm mängu Inglismaa kuni 21-aastaste koondises. "Curtis Davies: Derby County sign Hull City defender for undisclosed fee". BBC Sport. 7.6.2017. Vaadatud 13.8.2021  Curtis Davies – pildid, videod ja helifailid Wikimedia Commonsis
1940. aasta Eesti-Läti maavõistlus poksis

1940. aasta Eesti-Läti maavõistlus poksis oli 13. maavõistlus poksis Eesti ja Läti vahel. See toimus Tallinnas 21. veebruaril 1940. Eesti võitis 6:1. Kärbeskaal (kuni 112 naela ehk 50,8 kg): Joosep Everts (Eesti) - Vilis Caune (Läti) 3:0 Kukk-kaal (kuni 119 naela ehk 54 kg): Pavils Trusis (Läti) - Hans Gutmann (Eesti) RSC 2r Sulgkaal (kuni 126 naela ehk 57,2 kg): Karl Käbi (Eesti) - K. Tregers (Läti) RSC 3r Kergekaal (kuni 135 naela ehk 61,2 kg): Harald Kanepi (Eesti) - Arnolds Knīsis (Läti) 0:0 (kohtumine katkestati ja tühistati, kuna mõlemad võistlejad said vigastada) Kergekeskkaal (kuni 147 naela ehk 66,7 kg): Roman Kariste (Eesti) - K. Kleisbergs (Läti) 2:1 Keskkaal (kuni 160 naela ehk 72,6 kg): Bernhard Salong (Eesti) - M. Feodorov (Läti) KO 2r Poolraskekaal (kuni 175 naela ehk 79,4 kg): Anton Raadik (Eesti) - H. Lewenstein (Läti) KO 2r Raskekaal (üle 175 naela ehk 79,4 kg): Martin Linnamägi (Eesti) - Vilis Grīnvalds (Läti) RSC 2r Rein Järva, Juhan Maidlo, Erlend Teemägi. "Eesti spordi aastaraamat 1918–1940". Eesti Spordiajaloo Selts. 2015. Lk 362 Rein Pajur. "Poksi lugu". Tallinn 2018. Lk 630
Užusienis

Užusienis (ka Užusieniai, poola keeles Zaścianki) on Vilniuse linnaosa, mis asub linna lõunaosas Naujininkai valla territooriumil. Užusienis piirneb põhjas Žemieji Paneriai ja Riovonysiga, läänes Aukštieji Paneriaiga, lõunas Raisteliaiga, kagus Ąžuolijaiga, kirdes aga Dilgynėga. Užusienis jääb osaliselt Paneriai erosiooniküngaste maastikukaitsealale. Sealset maastikku liigendavad sügavad orud. Linnaossa ulatub Paneriai parkmets. Linnaossa jääb aastal 1922 püstitatud katoliku kabel. Praeguse linnaosa kohal asus varem samanimeline küla. Aastal 1905 oli seal 208 elanikku. Aastal 1931 oli Užusienises 294 elanikku. https://www.geoportal.lt/map/ Гошкевич И.И. Виленская губернія: Полный списокъ населенныхъ мѣстъ со статистическими данными о каждомъ поселеніи, составленный по оффиціальнымъ свѣдѣниямъ. Вильна, 1905. Wykaz miejscowości Rzeczypospolitej Polskiej, Kd. 1, Warszawa 1938.
Raisteliai

Raisteliai (poola keeles Rojstele) on Vilniuse linnaosa, mis asub linna lõunaosas Naujininkai valla territooriumil. Raisteliai piirneb põhjas Užusienisega, läänes Aukštieji Paneriaiga, kagus Kelmijaga, idas Salininkaiga, kirdes aga Ąžuolijaiga. Linnaossa ulatub Raisteliai parkmets. Praeguse linnaosa kohal asus varem samanimeline küla. https://www.geoportal.lt/map/
Ąžuolijai

Ąžuolijai (poola keeles Dębniaki) on Vilniuse linnaosa, mis asub linna lõunaosas Naujininkai valla territooriumil. Ąžuolijai piirneb loodes Užusienisega, ledelas Raisteliaiga, kagus Salininkaiga, põhjas aga Dilgynėga. Linnaossa ulatub Dilgynė parkmets. Praeguse linnaosa kohal asus varem samanimeline huutor. Aastal 1931 oli Ąžuolijais 3 elanikku. Aastal 1959 oli elanikke 50, aastal 1970 aga 78. https://www.geoportal.lt/map/ Wykaz miejscowości Rzeczypospolitej Polskiej, Kd. 1, Warszawa 1938.
Kelmija

Kelmija (poola keeles Kielmieja) on Vilniuse linnaosa, mis asub linna lõunaosas Naujininkai valla territooriumil (kuulus varem Paneriai valda). Kelmija piirneb põhjas Salininkaiga, loodes Raisteliaiga, läänes Aukštieji Paneriaiga, idas üle Lida raudtee Barkiškėse ja Mickūnaiga. Praeguse linnaosa kohal asus varem samanimeline küla. Praegu moodustavad linnaosa valdavalt aianduskooperatiivid.
Burbiškės

Burbiškės (poola keeles Burbiszki) on Vilniuse linnaosa, mis asub linna lõunaosas Naujininkai valla territooriumil. Burbiškės asub Kaunase ja Vilniuse vahelise raudtee ääres ja piirneb põhjas Vilkpėdėga, läänes Riovonysiga, idas Naujininkaiga, lõunas Dilgynėga, kagus aga Kirtimaiga. Burbiškės jääb osaliselt Paneriai erosiooniküngaste maastikukaitsealale. Linnaossa ulatub Burbiškėse parkmets. Praeguse linnaosa kohal asus varem samanimeline mõis, mis kuulus Vilniuse vaimulike seminarile. Aastal 1905 oli seal 52 elanikku. Aastal 1931 oli Burbiškėses 71 elanikku. Muinsuskaitse all on aastal 1932 valminud Burbiškėst Vilkpėdėga ühendav raudteeviadukt. https://www.geoportal.lt/map/ Гошкевич И.И. Виленская губернія: Полный списокъ населенныхъ мѣстъ со статистическими данными о каждомъ поселеніи, составленный по оффиціальнымъ свѣдѣниямъ. Вильна, 1905. Wykaz miejscowości Rzeczypospolitej Polskiej, Kd. 1, Warszawa 1938. "Leedu kultuurimälestiste register". Vaadatud 13. augustil 2021.